text: पटना: दानापुर स्टेशन के सेन्ट्रल केबिन से पहले रविवार को एक ट्रेन की चार बोगियां पटरी से उतर गईं. हालांकि, इस घटना में कोई हताहत नहीं हुआ है. पूर्वी मध्य रेलवे के मुख्य जनसंपर्क अधिकारी राजेश कुमार ने बताया कि इस हादसे में किसी के हताहत होने की सूचना नहीं है. उन्होंने बताया कि इस हादसे के बाद दानापुर के डीआरएम ने वरिष्ठ रेल अधिकारियों के साथ घटनास्थल पर पहुंचकर पटरी से उतरी बोगियों को हटाने का कार्य शुरू करा दिया है.